A hinduizmus jól ismert arról,
hogy rengeteg istene van.
Ebben a videóban az a célom,
hogy megismerjük őket,
milyen kapcsolat van közöttük,
és milyen kép alakult ki róluk.
A hindu isteni hármasságot
Siva, Visnu és Brahma alkotja.
Őket tartják
a három legfontosabb istennek
a modern-kori hinduizmusban.
Mondhatjuk,
hogy a legtöbb ember szerint
Siva vagy Visnu a Legfelsőbb Lény.
Több templomot szenteltek Sivának és Visnunak,
mint Brahmának.
Siva követőit,
azokat, akik őt tekintik a Legfelsőbb Lénynek,
saiváknak nevezik.
Ők a saivizmus vagy más néven sivizmus követői.
Sivának számos tulajdonsága van
– és látni fogod, hogy több istennek is van számos tulajdonsága
és számos kapcsolata –,
de gyakran hívják Pusztítónak
vagy Átalakítónak.
Ahogy emítettem, Visnu híveinek száma is nagy.
A hinduk jelentős hányada vaisnava,
azaz a vaisnavizmus vagy visnuizmus követője.
Visnut tartják a fenntartónak.
Ahogy említettem,
a mai hinduizmusban Brahmának nincs túl sok követője,
de őt tekintik a teremtőnek.
Egyes történetek szerint ő a teremtő,
más elbeszélések szerint viszont
vagy Siva vagy Visnu teremtménye.
Brahma nem keverendő össze Brahmannal,
akiről korábbi videókban esett szó.
Brahman maga a lét,
a dolgok valódi természete.
Brahma csak az ő egyik megjelenési formája,
egy isten, a dolgok valódi természetének része.
Mindaz, amit ebben a videóban látsz,
mindaz, amit a valóságban látsz,
egy hindu számára mindezek az istenek
az igaz Isten megjelenési formái,
más szóval Brahman igazi valósága.
A hinduizmusban az az érdekes,
hogy az isteneknek nincs állandó neme.
Visnunak például van egy női alakja,
és vannak olyan hinduk is,
akik istent alapvetően női alakban képzelik el.
Az egyik ilyen csoportot a sáktizmus követői alkotják.
A sáktizmus számára isten nő,
a főistennő, aki számos alakot ölt.
Az itt felsorolt Párvatit
az istenek anyjaként említik.
Siva társának vagy feleségének tekintik,
de van más alakja is, például Durga.
Durga Párvati erőszakosabb, agresszivabb megjelenési formája,
akit Dévinek vagy Saktinak is neveznek.
Sakti neve erőt vagy hatalmat jelent,
ő harcos istennő.
Aztán ott van Laksmi, Visnu felesége,
aki a gazdagságot és a jószerencsét képviseli.
Szaraszvati a tudás, a zene és a művészetek istennője,
Brahma társa vagy felesége.
Ők tartoznak azokhoz a legfontosabb istenekhez,
akik itt a felső sorban szerepelnek.
De van még rengeteg másik jelentős istenség.
Látni fogod,
attól függően, hogy India melyik részéről
és a hinduizmus melyik irányzatáról van szó,
különböző fontosságot tulajdonítanak
a különböző isteneknek,
szokásaik és szertartásaik is mások.
Ganésát könnyű felismerni,
mert elefántfeje van.
Gyakran Ganpati néven is említik.
Siva és Párváti fiának tartják.
Remek történet meséli el,
hogy miért van elefántfeje.
Őt tekintik az új kezdetek istenének
és az akadályok elhárítójának.
Nagyon sok követője van,
Nyugat-India számos régiójában tisztelik
és nem csak ott,
de ezekben a régiókban őt tartják
a legföbb istennek.
Aztán itt van Durga, akit már említettem.
Kelet-Indiában, elsősorban Bengálban,
ahonnan a családom származik,
a Durga Puja, vagyis Durga ünnepe,
a Durga tiszteletére végzett szertartások
a hindu vallás fontos részének számítanak.
Ha délebbre megyünk,
egyes hinduk szemében
a Murugan néven is ismert Kártikéja
jelentős istenség.
Ő a háború istene.
Visnunak több fontos megtestesülése is van.
Közülük a legjelentősebb Ráma,
Visnu hetedik megtestesülése.
Ő a főszereplője a Rámajának,
a híres hindu eposznak.
Aztán ott van Krisna, Visnu nyolcadik megtestesülése.
Ő jelentős szerepet játszik a hinduizmusban,
többek között a Mahábharátában
és a Mahábháráta részének számító
Bhagavad-gítában.
Ami itt igazán figyelemre méltó
– és erre már céloztam is –,
az a hinduizmus rendkívüli sokszínűsége.
Felszínes szemlélőnek úgy tűnhet, hogy Siva tisztelői
szertartásaikat és hiedelmeiket nézve
jobban különböznek azoktól, akik Visnut imádják,
mint például a kereszténységben a protestánsok a katolikusoktól
vagy az iszlámban egy szunnita egy siítától.
A hinduizmusban az a lenyűgöző,
hogy nem léteznek ezek a hagyományos skizmák,
nincsenek konfliktusok
a saivák és a vasinavák között,
mert a hinduk
– vallásgyakorlatuk különbözősége ellenére –
India szerte a hindu hagyomány szerint
minden istent Brahman alakjának tekintenek.
Úgy tekintik őket, mint különböző módokat arra,
hogy elképzeljék a végső valóságot, a legfőbb istent,
vagy kapcsolatba lépjenek vele.
A hinduizmus képes volt arra,
hogy összeolvassza ezeket a nagyon különböző szokásokat,
ezeket a nagyon különböző szertartásokat.
Ez valószínűleg azért alakult így,
mert amikor a hinduizmus megszületett,
átvette az Indus-völgyi civilizáció szokásait,
átvette az indo-árják szokásait,
átvette a dravidák szokásait.
Nem azt mondták,
hogy az ő szokásaik más vallást jelentenek.
Az évezredek során mindezt egyetlen vallásba olvasztották össze.
Ezt az összeolvadást,
az eltérő szertartások,
eltérő elvek, eltérő hagyományok egyesítését,
egységbe forrasztását
nevezzük szinkretizmusnak.
A hinduizmus talán a legjobb példa a szinkretizmusra
hihetetlenül gazdag szokásai miatt.
Az itt bemutatott istenek csak egy kis részt képviselnek,
akiket összeköt ez a komplex, sokszínű vallás,
amit hnduizmusnak neveznek.
A hinduk számára
Mindezek a Brahmannal való kapcsolat
eltérő módjai.
Ha távolabbról nézzük,
látjuk a kapcsolatot Brahmannal,
a végső teljességgel.
Ez felvet egy érdekes kérdést.
A hinduizmust gyakran a politeista vallások között említik.
A politeizmusban több istent tisztelnek.
Még ebben a videóban is számos istent említettem,
de ők csak az összes hindu isten egy részét képviselik.
Ugyanakkor sok vagy a legtöbb hindu
úgy tekinti őket,
mint a sok hindu által az igazi legfőbb istennek tartott Brahman
végső valóságához való kapcsolódás módját.
Ennek alapján pedig azt mondanák,
hogy mindezek az egyetlen isten lakjai.
Tehát állíthatják,
hogy monoteista vallásról van szó.
Rád bízom, hogy mit gondolsz erről,
vagy arról, hogy van-e értelme
monoteista vagy politeista címkét tenni
a hinduizmusra.
A lényeg az,
hogy van sok isten és sok szokás,
amelyek különböznek a hindu világban.
De valamennyi kapcsolódik
a Brahman fogalmához.